FI Euroopan unionin virallinen lehti L 160/35

KOMISSION TÄYTÄNTÖÖNPANOASETUS (EU) 2016/962,

annettu 16 päivänä kesäkuuta 2016,

toimivaltaisten viranomaisten ja kriisinratkaisuviranomaisten tietoja tunnistaessaan ja niitä Euroopan pankkiviranomaiselle toimittaessaan käyttämiä yhtenäisiä muotoja, malleja ja määritelmiä koskevista Euroopan parlamentin ja neuvoston direktiivin 2014/59/EU mukaisista teknisistä täytäntöönpanostandardeista

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon luottolaitosten ja sijoituspalveluyritysten elvytys- ja kriisinratkaisukehyksestä sekä neuvoston direktiivin 82/891/ETY, Euroopan parlamentin ja neuvoston direktiivien 2001/24/EY, 2002/47/EY, 2004/25/EY, 2005/56/EY, 2007/36/EY, 2011/35/EU, 2012/30/EU ja 2013/36/EU ja asetusten (EU) N:o 1093/2010 ja (EU) N:o 648/2012 muuttamisesta 15 päivänä toukokuuta 2014 annetun Euroopan parlamentin ja neuvoston direktiivin 2014/59/EU (1) ja erityisesti sen 4 artiklan 11 kohdan,

sekä katsoo seuraavaa:

(1) Direktiivin 2014/59/EU 4 artiklan 1 kohdassa säädetään, että laitokseen voidaan soveltaa yksinkertaistettuja velvoitteita, jos toimivaltaiset viranomaiset ja kriisinratkaisuviranomaiset katsovat ottaen huomioon kyseisessä kohdassa tarkoitetut perusteet sekä Euroopan pankkiviranomaisen, jäljempänä ’EPV’, kyseisen direktiivin 4 artiklan 5 kohdan mukaisesti laatimat ohjeet, ettei laitoksen kaatumisella sekä sitä seuraavalla, tavanomaisen maksukyvyttömyysmenettelyn mukaisella likvidaatiolla todennäköisesti olisi merkittäviä kielteisiä vaikutuksia rahoitusmarkkinoihin, muihin laitoksiin tai rahoitusolosuhteisiin tai koko talouteen.

(2) Jollei direktiivin 2014/59/EU 4 artiklan 9 ja 10 kohdasta muuta johdu, jäsenvaltioilla on kyseisen direktiivin 4 artiklan 8 kohdan mukaan velvollisuus varmistaa, että toimivaltaiset viranomaiset ja kriisinratkaisuviranomaiset voivat vapauttaa mainitun direktiivin II osaston 1 luvun 2 ja 3 jakson vaatimusten soveltamisesta keskusyhteisöön kuuluvat laitokset, jotka on kansallisessa lainsäädännössä kokonaan tai osittain vapautettu vakavaraisuusvaatimuksista Euroopan parlamentin ja neuvoston asetuksen (EU) N:o 575/2013 (2) 10 artiklan mukaisesti. Direktiivin 2014/59/EU 4 artiklan 8 kohdassa edellytetään myös jäsenvaltioiden varmistavan, että toimivaltaiset viranomaiset ja kriisinratkaisuviranomaiset vapauttavat mainitun direktiivin II osaston 1 luvun 2 jakson vaatimusten soveltamisesta laitokset, jotka kuuluvat laitosten suojajärjestelmään. Erityisesti direktiivin 2014/59/EU 4 artiklan 10 kohdassa edellytetään, että laitokset, joita Euroopan keskuspankki valvoo suoraan neuvoston asetuksen (EU) N:o 1024/2013 (3) 6 artiklan 4 kohdan mukaisesti, tai laitokset, jotka mainitun direktiivin kyseisessä kohdassa tarkoitettujen perusteiden mukaisesti muodostavat merkittävän osan jonkin jäsenvaltion rahoitusjärjestelmästä, laativat omat elvytyssuunnitelmansa direktiivin 2014/59/EU II osaston 1 luvun 2 jakson mukaisesti ja että niihin sovelletaan erillisiä kriisinratkaisusuunnitelmia kyseisen luvun 3 jakson mukaisesti.

(3) Direktiivin 2014/59/EU 4 artiklan 7 kohdassa edellytetään, että toimivaltaiset viranomaiset ja kriisinratkaisuviranomaiset ilmoittavat EPV:lle siitä, miten ne ovat soveltaneet kyseisen direktiivin 4 artiklan 1, 8, 9 ja 10 kohtaa laitoksiin omalla lainkäyttöalueellaan. Tässä asetuksessa olisi vahvistettava direktiivin 2014/59/EU 4 artiklan 1 ja 8 kohtaan liittyvien tietojen esittämiseen tarkoitetut taulukkomallit. Tiedot voidaan täyttää laitoskohtaisesti tai laitosluokittain sen mukaan, mitä käytänteitä toimivaltaiset viranomaiset ja kriisinratkaisuviranomaiset soveltavat arvioidessaan kyseisen direktiivin 4 artiklan 1 kohdassa tarkoitetuilla perusteilla laitoksia, joilla on samanlaiset ominaisuudet.

(4) Tämä asetus perustuu täytäntöönpanostandardien luonnoksiin, jotka EPV on toimittanut komissiolle.

(5) EPV on järjestänyt avoimet julkiset kuulemiset niistä teknisten täytäntöönpanostandardien luonnoksista, joihin tämä asetus perustuu, analysoinut niihin mahdollisesti liittyviä kustannuksia ja hyötyjä sekä pyytänyt lausunnon Euroopan parlamentin ja neuvoston asetuksen (EU) N:o 1093/2010 (4) 37 artiklan mukaisesti perustetulta pankkialan osallisryhmältä,

ON HYVÄKSYNYT TÄMÄN ASETUKSEN:

1 artikla

Yleiset säännöt

1. Ilmoittaakseen Euroopan pankkiviranomaiselle (EPV) direktiivin 2014/59/EU 4 artiklan 1, 8, 9 ja 10 kohdan soveltamisesta laitoksiin omalla lainkäyttöalueellaan toimivaltaisten viranomaisten ja kriisinratkaisuviranomaisten on toimitettava EPV:lle tämän asetuksen 2 ja 3 artiklan mukaisesti yksilöidyt tiedot.

2. Edellä olevan 1 kohdan mukaista tietojen toimittamista varten toimivaltaisten viranomaisten ja kriisinratkaisuviranomaisten on täytettävä liitteessä I vahvistetut asiaankuuluvat taulukot ja käytettävä tarvittaessa liitteessä II vahvistettuja valinnaisia indikaattoreita.

3. Toimivaltaiset viranomaiset ja kriisinratkaisuviranomaiset voivat halutessaan täyttää liitteessä I vahvistetut taulukot yhdessä seuraavalla tavalla:

a) toimivaltaiset viranomaiset täyttävät elvytyssuunnittelun kannalta merkitykselliset taulukoiden osat;

b) kriisinratkaisuviranomaiset täyttävät purkamismahdollisuuksien arvioinnin ja kriisinratkaisusuunnittelun kannalta merkitykselliset taulukoiden osat.

4. Kun toimivaltaiset viranomaiset ja kriisinratkaisuviranomaiset toimittavat tämän asetuksen 2 ja 3 artiklan mukaisesti yksilöidyt tiedot EPV:lle, ne voivat viitata ”laitosluokkaan”, jos ne katsovat, että kahdella tai useammalla laitoksella on samanlaiset ominaisuudet yksinkertaistettujen velvoitteiden soveltamista koskevien direktiivin 2014/59/EU 4 artiklan 1 kohdassa tarkoitettujen perusteiden kannalta.

2 artikla

Tiedot, jotka toimivaltaisten viranomaisten on toimitettava

1. Toimivaltaisten viranomaisten on toimitettava EPV:lle kultakin tämän asetuksen 4 artiklassa määritetyltä raportointijaksolta seuraavat tiedot yksinkertaistettujen velvoitteiden soveltamisesta, kun kyseessä ovat elvytyssuunnitelmien sisältö ja yksityiskohdat ja päivä, jolloin ensimmäisten elvytyssuunnitelmien on viimeistään oltava laadittuina, sekä elvytyssuunnitelmien päivitysväli:

a) kyseiseen jäsenvaltioon sijoittautuneiden luottolaitosten lukumäärä ja samaan jäsenvaltioon sijoittautuneiden sijoituspalveluyritysten lukumäärä;

b) niiden luottolaitosten lukumäärä ja kokonaisvarat ja niiden sijoituspalveluyritysten lukumäärä ja kokonaisvarat, joihin on direktiivin 2014/59/EU 4 artiklan 1 kohdan mukaisesti sovellettu yksinkertaistettuja velvoitteita elvytyssuunnittelun osalta, verrattuna kaikkien kyseiseen jäsenvaltioon sijoittautuneiden luottolaitosten ja vastaavasti sijoituspalveluyritysten lukumäärään ja kokonaisvaroihin;

c) niiden laitosten lukumäärä ja kokonaisvarat, joille on myönnetty direktiivin 2014/59/EU 4 artiklan 8 kohdan mukainen vapautus, verrattuna kaikkien kyseiseen jäsenvaltioon sijoittautuneiden laitosten lukumäärään ja kokonaisvaroihin;

d) kunkin sellaisen laitoksen tai laitosluokan osalta, johon on direktiivin 2014/59/EU 4 artiklan 1 kohdan mukaisesti sovellettu ja sovelletaan kunkin raportointijakson loppuun yksinkertaistettuja velvoitteita: i) oikeushenkilötunnus tai, jos sellaista ei ole käytettävissä, laitoksen tai laitosluokkaan kuuluvien laitosten nimi; ii) jos raportoidut tiedot koskevat ”laitosluokkaa”, kuvaus syistä, joiden vuoksi kyseinen laitosluokka on perustettu tämän asetuksen 1 artiklan 4 kohdan mukaisesti; iii) määrälliset tiedot direktiivin 2014/59/EU 4 artiklan 1 kohdassa tarkoitettujen kokoa, sidoksia sekä toiminnan laajuutta ja monitahoisuutta koskevien perusteiden soveltamisesta; iv) tiivistelmä tämän asetuksen liitteessä II vahvistetuista valinnaisista indikaattoreista, jos sellaisia on käytetty, kunkin direktiivin 2014/59/EU 4 artiklan 1 kohdassa tarkoitetun perusteen osalta; v) kuvaus yksinkertaistetuista velvoitteista verrattuna täysimääräisiin velvoitteisiin;

e) kunkin sellaisen laitoksen tai laitosluokan osalta, jolle on myönnetty direktiivin 2014/59/EU 4 artiklan 8 kohdan mukainen vapautus, kuvaus syistä, joiden vuoksi vapautus on myönnetty ottaen huomioon direktiivin 2014/59/EU 4 artiklan 8 kohdan a ja b alakohdassa säädetyt perusteet.

2. Toimittaakseen 1 kohdassa vaaditut tiedot toimivaltaisten viranomaisten on täytettävä kukin tämän asetuksen liitteessä I oleva raportointitaulukko. Jos toimivaltainen viranomainen on soveltanut tiettyihin direktiivin 2014/59/EU 4 artiklan 1 kohdassa tarkoitettuihin perusteisiin painotusta niin, että kyseiset perusteet ovat olleet erityisen ratkaisevia määritettäessä, että laitokseen tai laitosluokkaan olisi sovellettava yksinkertaistettuja velvoitteita, kyseisen toimivaltaisen viranomaisen on raportoimissaan tiedoissa yksilöitävä kyseisille perusteille annetut painotukset. Jos toimivaltainen viranomainen ei ole soveltanut painotusta tiettyihin direktiivin 2014/59/EU 4 artiklan 1 kohdassa tarkoitettuihin perusteisiin, sen on yksilöitävä raportoimissaan tiedoissa, miten suuri suhteellinen merkitys kyseisillä perusteilla on ollut määritettäessä, että laitokseen tai laitosluokkaan olisi sovellettava yksinkertaistettuja velvoitteita.

3 artikla

Tiedot, jotka kriisinratkaisuviranomaisten on toimitettava

1. Kriisinratkaisuviranomaisten on toimitettava EPV:lle kultakin tämän asetuksen 4 artiklassa määritetyltä raportointijaksolta seuraavat tiedot yksinkertaistettujen velvoitteiden soveltamisesta, kun kyseessä ovat kriisinratkaisusuunnitelmien sisältö ja yksityiskohdat ja päivä, jolloin ensimmäisten kriisinratkaisusuunnitelmien on viimeistään oltava laadittuina, sekä suunnitelmien päivitysväli:

a) niiden luottolaitosten lukumäärä ja kokonaisvarat ja niiden sijoituspalveluyritysten lukumäärä ja kokonaisvarat, joihin on direktiivin 2014/59/EU 4 artiklan 1 kohdan mukaisesti sovellettu yksinkertaistettuja velvoitteita purkamismahdollisuuksien arvioinnin ja kriisinratkaisusuunnittelun osalta, verrattuna kaikkien kyseiseen jäsenvaltioon sijoittautuneiden luottolaitosten ja vastaavasti sijoituspalveluyritysten lukumäärään ja kokonaisvaroihin;

b) niiden luottolaitosten lukumäärä ja niiden sijoituspalveluyritysten lukumäärä, joille on myönnetty direktiivin 2014/59/EU 4 artiklan 8 kohdan mukainen vapautus;

c) kunkin sellaisen laitoksen tai laitosluokan osalta, johon on direktiivin 2014/59/EU 4 artiklan 1 kohdan mukaisesti sovellettu ja sovelletaan kunkin raportointijakson loppuun yksinkertaistettuja velvoitteita: i) oikeushenkilötunnus tai, jos sellaista ei ole käytettävissä, laitoksen tai laitosluokkaan kuuluvien laitosten nimi; ii) jos raportoidut tiedot koskevat ”laitosluokkaa”, kuvaus syistä, joiden vuoksi kyseinen laitosluokka on perustettu tämän asetuksen 1 artiklan 4 kohdan mukaisesti; iii) määrälliset tiedot direktiivin 2014/59/EU 4 artiklan 1 kohdassa tarkoitettujen kokoa, sidoksia sekä toiminnan laajuutta ja monitahoisuutta koskevien perusteiden soveltamisesta; iv) tiivistelmä tämän asetuksen liitteessä II vahvistetuista valinnaisista indikaattoreista, jos sellaisia on käytetty, kunkin perusteen osalta; v) kuvaus yksinkertaistetuista velvoitteista verrattuna täysimääräisiin velvoitteisiin;

d) kunkin sellaisen laitoksen tai laitosluokan osalta, jolle on myönnetty direktiivin 2014/59/EU 4 artiklan 8 kohdan mukainen vapautus, kuvaus syistä, joiden vuoksi poikkeus on myönnetty ottaen huomioon direktiivin 2014/59/EU 4 artiklan 8 kohdan a ja b alakohdassa säädetyt perusteet.

2. Toimittaakseen 1 kohdassa tarkoitetut tiedot kriisinratkaisuviranomaisten on täytettävä kukin tämän asetuksen liitteessä I vahvistettu raportointitaulukko. Jos kriisinratkaisuviranomainen on soveltanut tiettyihin direktiivin 2014/59/EU 4 artiklan 1 kohdassa tarkoitettuihin perusteisiin painotusta niin, että kyseiset perusteet ovat olleet erityisen ratkaisevia määritettäessä, että laitokseen tai laitosluokkaan olisi sovellettava yksinkertaistettuja velvoitteita, kyseisen kriisinratkaisuviranomaisen on raportoimissaan tiedoissa yksilöitävä kyseisille perusteille annetut painotukset. Jos kriisinratkaisuviranomainen ei ole soveltanut painotusta tiettyihin direktiivin 2014/59/EU 4 artiklan 1 kohdassa tarkoitettuihin perusteisiin, sen on yksilöitävä raportoimissaan tiedoissa, miten suuri suhteellinen merkitys kyseisillä perusteilla on ollut määritettäessä, että laitokseen tai laitosluokkaan olisi sovellettava yksinkertaistettuja velvoitteita.

4 artikla

Raportointijaksot ja määräajat

1. Edellä 2 artiklan 1 kohdassa ja 3 artiklan 1 kohdassa tarkoitettujen tietojen ensimmäinen raportointijakso alkaa 1 päivänä tammikuuta 2015 ja päättyy 30 päivänä huhtikuuta 2016. Ensimmäistä raportointijaksoa koskevat tiedot on toimitettava EPV:lle viimeistään kolmantenakymmenentenä päivänä tämän asetuksen voimaantulosta.

2. Edellä 2 artiklan 1 kohdassa ja 3 artiklan 1 kohdassa tarkoitettujen tietojen toinen raportointijakso alkaa 1 päivänä toukokuuta 2016 ja päättyy 30 päivänä huhtikuuta 2017. Toista raportointijaksoa koskevat tiedot on toimitettava EPV:lle viimeistään 1 päivänä kesäkuuta 2017.

5 artikla

Voimaantulo

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä kesäkuuta 2016. Komission puolesta Puheenjohtaja Jean-Claude JUNCKER

(1) EUVL L 173, 12.6.2014, s. 190.

(2) Euroopan parlamentin ja neuvoston asetus (EU) N:o 575/2013, annettu 26 päivänä kesäkuuta 2013, luottolaitosten ja sijoituspalveluyritysten vakavaraisuusvaatimuksista ja asetuksen (EU) N:o 648/2012 muuttamisesta (EUVL L 176, 27.6.2013, s. 1).

(3) Neuvoston asetus (EU) N:o 1024/2013, annettu 15 päivänä lokakuuta 2013, luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille (EUVL L 287, 29.10.2013, s. 63).

(4) Euroopan parlamentin ja neuvoston asetus (EU) N:o 1093/2010, annettu 24 päivänä marraskuuta 2010, Euroopan valvontaviranomaisen (Euroopan pankkiviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/78/EY kumoamisesta (EUVL L 331, 15.12.2010, s. 12).

LIITE I Raportointitaulukot TAULUKKO 1 Direktiivin 2014/59/EU 4 artikla: Määrällisten tietojen raportointitaulukko [Tähän taulukkomalliin sisältyvät ohjeet on tarkoitettu viranomaisten avuksi täyttämisvaiheessa, eivätkä ohjeet ole osa taulukkoa.] Jäsenvaltio Tiedot toimittavan toimivaltaisen viranomaisen tai kriisinratkaisuviranomaisen nimi Viitepäivämäärä Jäsenvaltioon sijoittautuneiden luottolaitosten lukumäärä Jäsenvaltioon sijoittautuneiden sijoituspalveluyritysten lukumäärä Niiden luottolaitosten lukumäärä, joihin on direktiivin 2014/59/EU 4 artiklan 1 kohdan mukaisesti sovellettu yksinkertaistettuja velvoitteita [Asianomaisen viranomaisen olisi esitettävä erikseen luvut velvoitteista, jotka liittyvät seuraaviin osa-alueisiin: elvytyksen suunnittelu, purkamismahdollisuuksien arvioinnit ja kriisinratkaisun suunnittelu.] Niiden sijoituspalveluyritysten lukumäärä, joihin on direktiivin 2014/59/EU 4 artiklan 1 kohdan mukaisesti sovellettu yksinkertaistettuja velvoitteita [Asianomaisen viranomaisen olisi esitettävä erikseen luvut velvoitteista, jotka liittyvät seuraaviin osa-alueisiin: elvytyksen suunnittelu, purkamismahdollisuuksien arvioinnit ja kriisinratkaisun suunnittelu.] Niiden laitosten lukumäärä, joille on myönnetty direktiivin 2014/59/EU 4 artiklan 8 kohdan mukainen vapautus Niiden jäsenvaltioon sijoittautuneiden laitosten oikeushenkilötunnukset (LEI), joita Euroopan keskuspankki valvoo suoraan asetuksen (EU) N:o 1024/2013 6 artiklan 4 kohdan mukaisesti tai jotka muodostavat merkittävän osan, sellaisena kuin se on määriteltynä direktiivin 2014/59/EU 4 artiklan 10 kohdassa, jonkin jäsenvaltion rahoitusjärjestelmästä eivätkä sen vuoksi ole oikeutettuja direktiivin 2014/59/EU 4 artiklan 8 kohdan mukaisiin vapautuksiin. Oikeushenkilötunnusten puuttuessa ilmoitetaan laitosten nimet. [Vain toimivaltaisten viranomaisten on täytettävä tämä taulukon kohta, sillä se koskee valvontaan liittyviä luokitteluja.] TAULUKKO 2 (1) Direktiivin 2014/59/EU 4 artiklan 1 kohta: Raportointitaulukko [Tähän taulukkomalliin sisältyvät ohjeet on tarkoitettu viranomaisten avuksi täyttämisvaiheessa, eivätkä ohjeet ole osa taulukkoa.] Jäsenvaltio Tiedot toimittavan toimivaltaisen viranomaisen tai kriisinratkaisuviranomaisen nimi [Toimivaltaisten viranomaisten ja kriisinratkaisuviranomaisten odotetaan raportoivan niistä laitoksista, joihin sovelletaan yksinkertaistettuja velvoitteita, kun kyseessä ovat elvytyssuunnitelmia koskevat vaatimukset ja purkamismahdollisuuksien arviointeja ja kriisinratkaisusuunnitelmia koskevat vaatimukset (ks. direktiivin 2014/59/EU 4 artiklan 1 kohdassa oleva luettelo). Toimivaltaisten viranomaisten ja kriisinratkaisuviranomaisten on ilmoitettava tiedot kaikista laitoksista, joihin sovelletaan yksinkertaistettuja vaatimuksia. Tämän vaatimuksen täyttämiseksi toimivaltaiset viranomaiset ja kriisinratkaisuviranomaiset voivat halutessaan täyttää tämän taulukon laitoskohtaisesti tai laitosluokittain eli kokoamalla yhteen laitokset, joilla on yhteisiä ominaisuuksia ja joita arvioidaan samalla tavalla suhteessa direktiivin 2014/59/EU 4 artiklan 1 kohdassa lueteltuihin perusteisiin.] Viiteajanjakso Luottolaitosluokan nimi tai luottolaitoksen nimi [Laitosluokittain tapahtuvassa raportoinnissa on ilmoitettava kunkin laitosluokkaan kuuluvan laitoksen oikeushenkilötunnus (LEI); jos oikeushenkilötunnuksia ei ole käytettävissä, ilmoitetaan laitosten nimet.] [Jos tiedot täytetään tietyn laitosluokan osalta, on esitettävä luokan kuvaus, mukaan lukien kyseiseen luokkaan kuuluvien laitosten keskeiset ominaisuudet (esim. viittaamalla SREP-luokitukseen EPV:n ohjeissa, jotka perustuvat oikeudesta harjoittaa luottolaitostoimintaa ja luottolaitosten ja sijoituspalveluyritysten vakavaraisuusvalvonnasta, direktiivin 2002/87/EY muuttamisesta sekä direktiivien 2006/48/EY ja 2006/49/EY kumoamisesta annetun Euroopan parlamentin ja neuvoston direktiivin 2013/36/EU (EUVL L 176, 27.6.2013, s. 338) 107 artiklan 3 kohtaan, tai muuhun sovellettavaan luokitusjärjestelmään). Lisäksi on esitettävä luettelo oikeushenkilötunnuksista (LEI) tai niiden puuttuessa kyseiseen luokkaan kuuluvien laitosten nimet. Jos laitosluokkia on useampi kuin yksi, jokaisesta luokasta on täytettävä oma raporttinsa.] Sijoituspalveluyrityksen luokan nimi tai sijoituspalveluyrityksen nimi [Laitosluokittain tapahtuvassa raportoinnissa on ilmoitettava kunkin laitosluokkaan kuuluvan laitoksen oikeushenkilötunnus (LEI); jos oikeushenkilötunnuksia ei ole käytettävissä, ilmoitetaan laitosten nimet.] [Kuten edellä.] Luokkaan kuuluvien laitosten lukumäärä [Tämä kohta on täytettävä ainoastaan, jos raportti koskee laitosluokkaa.] Syyt, joiden vuoksi on direktiivin 2014/59/EU 4 artiklan 1 kohdassa säädetyt asianmukaiset perusteet huomioon ottaen määritetty, ettei [kyseiseen luokkaan kuuluvien laitosten / laitoksen] kaatumisella sekä sitä seuraavalla, tavanomaisen maksukyvyttömyysmenettelyn mukaisella likvidaatiolla todennäköisesti olisi merkittäviä kielteisiä vaikutuksia rahoitusmarkkinoihin, muihin laitoksiin, rahoitusolosuhteisiin tai koko talouteen. Kuvaukseen on sisällyttävä määrälliset tiedot aina kun se on mahdollista. [Tässä kohdassa esitetään kuvaus sen laitoksen/laitosluokan ominaisuuksista, johon sovelletaan yksinkertaistettuja velvoitteita, ottaen huomioon direktiivin 2014/59/EU 4 artiklan 1 kohdassa säädetyt perusteet, jäljempänä olevassa taulukossa tarkoitetut pakolliset indikaattorit ja mahdolliset valinnaiset, tämän asetuksen liitteessä II luetellut indikaattorit, joita on käytetty laitoksen/laitosluokan arvioinnissa. Kunkin viranomaisen olisi yksilöitävä raportissa kullekin perusteelle mahdollisesti annetut painotukset.] Painotus [Kuvatkaa kullekin arvioinnissa käytetylle perusteelle mahdollisesti annettu painotus.] Peruste Indikaattori Laitoksen (laitosten) kuvaus [Täyttäkää määrälliset tiedot vaadittuihin kohtiin. Jos raportti koskee laitosluokkaa, määrälliset tiedot voidaan antaa vaihteluvälinä (esim. kokonaisvarat A eurosta B euroon). Esittäkää muissa kohdissa sanallinen kuvaus.] Koko Kokonaisvarat (2) [Esittäkää määrälliset tiedot. Tiedot on mahdollista esittää vaihteluvälinä, jos taulukko täytetään laitosluokan perusteella.] Kokonaisvarat / jäsenvaltion BKT [Esittäkää määrälliset tiedot. Tiedot on mahdollista esittää vaihteluvälinä, jos taulukko täytetään laitosluokan perusteella.] Indikaattorit, jotka on otettu huomioon liitteessä II olevasta valinnaisten indikaattoreiden luettelosta Ainoastaan sijoituspalveluyritysten osalta: Kokonaisvelat [Esittäkää määrälliset tiedot. Tiedot on mahdollista esittää vaihteluvälinä, jos taulukko täytetään laitosluokan perusteella.] Asiakkaiden rahat yhteensä [Esittäkää määrälliset tiedot. Tiedot on mahdollista esittää vaihteluvälinä, jos taulukko täytetään laitosluokan perusteella.] Asiakkaiden varat yhteensä [Esittäkää määrälliset tiedot. Tiedot on mahdollista esittää vaihteluvälinä, jos taulukko täytetään laitosluokan perusteella.] Kokonaistulot maksuista ja palkkioista [Esittäkää määrälliset tiedot. Tiedot on mahdollista esittää vaihteluvälinä, jos taulukko täytetään laitosluokan perusteella.] Sidokset Pankkienväliset velat (3) [Esittäkää määrälliset tiedot. Tiedot on mahdollista esittää vaihteluvälinä, jos taulukko täytetään laitosluokan perusteella.] Pankkienväliset saamiset (4) [Esittäkää määrälliset tiedot. Tiedot on mahdollista esittää vaihteluvälinä, jos taulukko täytetään laitosluokan perusteella.] Liikkeessä olevat velkapaperit (5) [Esittäkää määrälliset tiedot. Tiedot on mahdollista esittää vaihteluvälinä, jos taulukko täytetään laitosluokan perusteella.] Ulkomaisten tytäryritysten ja sivuliikkeiden lukumäärä [Esittäkää määrälliset tiedot. Tätä kohtaa ei tarvitse täyttää, jos taulukko täytetään laitosluokan perusteella.] Laitoksille ja muille tarjotut maksu- ja selvityspalvelut [Jos kyseinen laitos tai laitosluokka tarjoaa tällaisia palveluja, lisätkää niitä koskeva kuvaus.] Indikaattorit, jotka on otettu huomioon liitteessä II olevasta valinnaisten indikaattoreiden luettelosta Toiminnan laajuus ja monitahoisuus OTC-johdannaisten arvo (nimellinen) (6) [Esittäkää määrälliset tiedot. Tiedot on mahdollista esittää vaihteluvälinä, jos taulukko täytetään laitosluokan perusteella.] Oikeudenkäyttöalueiden rajat ylittävät velat (7) [Esittäkää määrälliset tiedot. Tiedot on mahdollista esittää vaihteluvälinä, jos taulukko täytetään laitosluokan perusteella.] Oikeudenkäyttöalueiden rajat ylittävät vaateet (8) [Esittäkää määrälliset tiedot. Tiedot on mahdollista esittää vaihteluvälinä, jos taulukko täytetään laitosluokan perusteella.] Talletukset yhteensä [Esittäkää määrälliset tiedot. Tiedot on mahdollista esittää vaihteluvälinä, jos taulukko täytetään laitosluokan perusteella.] Suojatut talletukset yhteensä [Esittäkää määrälliset tiedot. Tiedot on mahdollista esittää vaihteluvälinä, jos taulukko täytetään laitosluokan perusteella.] Indikaattorit, jotka on otettu huomioon liitteessä II olevasta valinnaisten indikaattoreiden luettelosta Riskiprofiili SREP-pisteet (yleinen) [Tiedot on mahdollista esittää vaihteluvälinä, jos taulukko täytetään laitosluokan perusteella.] Pääoman riittävyydelle osoitetut SREP-pisteet [Tiedot on mahdollista esittää vaihteluvälinä, jos taulukko täytetään laitosluokan perusteella.] Likviditeetin riittävyydelle osoitetut SREP-pisteet [Tiedot on mahdollista esittää vaihteluvälinä, jos taulukko täytetään laitosluokan perusteella.] Sisäiselle hallinnolle ja laitoksen laajuisille valvontajärjestelyille osoitetut SREP-pisteet [Tiedot on mahdollista esittää vaihteluvälinä, jos taulukko täytetään laitosluokan perusteella.] Indikaattorit, jotka on otettu huomioon liitteessä II olevasta valinnaisten indikaattoreiden luettelosta Oikeudellinen asema Lakisääteiset luvat ja toimiluvat, varsinkin kun kyseessä on kehittyneiden mallien käyttö luotto-, markkina- ja operatiivisten riskien omien varojen vaatimusten laskentaan. [Esittäkää kuvaus säännellyistä toimista, joiden suorittamiseen laitoksella tai laitosluokalla on lupa, ja selostakaa, onko kehittyneitä malleja käytössä (jos kehittyneitä malleja käytetään, kuvatkaa sovellettu malli).] Indikaattorit, jotka on otettu huomioon liitteessä II olevasta valinnaisten indikaattoreiden luettelosta Liiketoiminnan luonne Liiketoimintamallille ja -strategialle osoitetut SREP-pisteet [Tiedot on mahdollista esittää vaihteluvälinä, jos taulukko täytetään laitosluokan perusteella.] Laitoksen asema oikeudenkäyttöalueilla, joilla se toimii, kullakin oikeudenkäyttöalueella tarjottavien kriittisten toimintojen ja ydinliiketoiminta-alueiden osalta sekä laitoksen markkinaosuus [Esittäkää kuvaus kullakin oikeudenkäyttöalueella tarjottavista kriittisistä toiminnoista ja ydinliiketoiminta-alueista. Jos taulukko täytetään laitosluokan perusteella, voidaan esittää yleiskuvaus kyseiseen luokkaan kuuluvien laitosten tarjoamista kriittisistä toiminnoista ja ydinliiketoiminta-alueista.] Indikaattorit, jotka on otettu huomioon liitteessä II olevasta valinnaisten indikaattoreiden luettelosta Osakkeenomistusrakenne Omistuksen keskittyneisyys [Ilmoittakaa vastauksessanne viiden suurimman kantaosakkeiden omistajan hallussa oleva omistusosuus prosentteina. Jos taulukko täytetään laitosluokan perusteella, voidaan esittää yleiskuvaus kyseiseen luokkaan kuuluvien laitosten omistuksen keskittyneisyydestä.] Indikaattorit, jotka on otettu huomioon liitteessä II olevasta valinnaisten indikaattoreiden luettelosta Oikeudellinen muoto Laitoksen rakenne: kuuluuko laitos konserniin, ja jos kuuluu, onko konsernilla monitahoinen ja paljon sidoksia käsittävä rakenne [Jos taulukko täytetään laitosluokan perusteella, voidaan esittää yleiskuvaus kyseiseen luokkaan kuuluvien laitosten rakenteesta.] Laitoksen yhtiörakenne (esim. yksityinen osakeyhtiö, osakeyhtiö tai muu kansallisessa lainsäädännössä määritetty yhtiö) [Jos taulukko täytetään laitosluokan perusteella, voidaan esittää yleiskuvaus kyseiseen luokkaan kuuluvien laitosten yhtiörakenteesta.] Indikaattorit, jotka on otettu huomioon liitteessä II olevasta valinnaisten indikaattoreiden luettelosta Kuuluminen asetuksen (EU) N:o 575/2013 113 artiklan 7 kohdassa tarkoitettuun laitosten suojajärjestelmään tai muuhun osuustoiminnalliseen keskinäiseen yhteisvastuujärjestelmään Laitoksen toiminta järjestelmässä osallistujana tai keskuslaitoksena tai järjestelmälle kriittisiä toimintoja tarjoavana laitoksena [Esittäkää kuvaus laitoksen toiminnasta järjestelmässä (esim. osallistujana tai keskuslaitoksena tai muille osallistujille kriittisiä toimintoja tarjoavana laitoksena tai mahdollisesti osapuolena, johon järjestelmän keskittymäriski vaikuttaa).] [Jos taulukko täytetään laitosluokan perusteella, voidaan esittää yleiskuvaus kyseiseen luokkaan kuuluvista laitoksista.] Vakuusrahaston suhteellinen koko verrattuna laitoksen kokonaisvaroihin [Esittäkää määrälliset tiedot. Tiedot on mahdollista esittää vaihteluvälinä, jos taulukko täytetään laitosluokan perusteella.] Indikaattorit, jotka on otettu huomioon liitteessä II olevasta valinnaisten indikaattoreiden luettelosta Muita huomautuksia [Esittäkää kuvaus mahdollisista muista osatekijöistä, jotka on otettu huomioon edellä tarkoitetun määrityksen yhteydessä.] Kuvaus laitosluokkaan tai laitokseen sovelletuista yksinkertaistetuista velvoitteista [Tässä kohdassa viitataan seuraaviin: — direktiivin 2014/59/EU asiaankuuluvat artiklat [täsmälliset tiedot], jotka on mainittu taulukon asianomaisella rivillä, — direktiivin 2014/59/EU liitteessä oleva A jakso ja mainittua direktiiviä täydentävä komission asetus elvytyssuunnitelmien sisällöstä, — direktiivin 2014/59/EU liitteessä oleva B jakso ja mainittua direktiiviä täydentävä komission asetus kriisinratkaisusuunnitelmia koskevista vaatimuksista, — direktiivin 2014/59/EU liitteessä oleva C jakso, — kuvaus täysimääräisten velvoitteiden ja sovellettavien yksinkertaistettujen velvoitteiden välisestä erosta.] Kuvatkaa elvytyssuunnitelman sisältöä ja yksityiskohtia koskevat yksinkertaistetut velvoitteet [Kuvatkaa täysimääräisten velvoitteiden ja sovellettavien yksinkertaistettujen velvoitteiden välinen ero (eli mitä vaatimuksia laitoksen/laitosten ei tarvitse noudattaa), toisin sanoen mitä osatekijöitä ei laitokseen/laitosluokkaan sovellettavien yksinkertaistettujen velvoitteiden mukaisesti vaadita esimerkiksi direktiivin 2014/59/EU liitteessä olevaan A jaksoon sisältyvän luettelon sekä mainittua direktiiviä täydentävän elvytyssuunnitelmien sisältöä koskevan komission asetuksen osalta.] Kuvatkaa kriisinratkaisusuunnitelman sisältöä ja yksityiskohtia koskevat yksinkertaistetut velvoitteet Milloin ensimmäisen elvytyssuunnitelman/kriisinratkaisusuunnitelman oli/on määrä olla laadittuna ja kuinka usein sitä on tarkoitus päivittää Kuvatkaa yksinkertaistetut velvoitteet, jotka koskevat direktiivin 2014/59/EU 5 artiklan 5 kohdan, 11 artiklan 1 kohdan ja 12 artiklan 2 kohdan mukaisesti edellytettyjen tietojen ja mainitun direktiivin liitteessä olevissa A ja B jaksoissa tarkoitettujen tietojen sisältöä ja yksityiskohtia Kuvatkaa yksinkertaistetut velvoitteet, jotka koskevat direktiivin 2014/59/EU 15 ja 16 artiklassa ja mainitun direktiivin liitteessä olevassa C jaksossa säädetylle purkamismahdollisuuksien arvioinnille asetettuja tarkkuusvaatimuksia TAULUKKO 3 Direktiivin 2014/59/EU 4 artiklan 1 kohta: Raportointitaulukko [Tähän taulukkomalliin sisältyvät ohjeet on tarkoitettu viranomaisten avuksi täyttämisvaiheessa, eivätkä ohjeet ole osa taulukkoa.] Jäsenvaltio Tiedot toimittavan toimivaltaisen viranomaisen tai kriisinratkaisuviranomaisen nimi [Toimivaltaisten viranomaisten ja kriisinratkaisuviranomaisten odotetaan raportoivan niistä laitoksista, joille on myönnetty vapautuksia direktiivin 2014/59/EU I luvun 2 ja 3 jakson asianomaisista vaatimuksista. Toimivaltaisten viranomaisten ja kriisinratkaisuviranomaisten on ilmoitettava tiedot kaikista laitoksista, joille on myönnetty vapautuksia.] Viiteajanjakso Luottolaitosluokan nimi tai luottolaitoksen nimi [Laitosluokittain tapahtuvassa raportoinnissa on ilmoitettava kunkin laitosluokkaan kuuluvan laitoksen oikeushenkilötunnus (LEI); jos oikeushenkilötunnuksia ei ole käytettävissä, ilmoitetaan laitosten nimet.] [Jos tiedot täytetään tietyn laitosluokan osalta, esittäkää luokan kuvaus, mukaan lukien kyseiseen luokkaan kuuluvien laitosten keskeiset ominaisuudet (esim. viittaamalla SREP-luokitukseen tai muuhun sovellettavaan luokitusjärjestelmään). Esittäkää myös luettelo oikeushenkilötunnuksista (LEI). Jos oikeushenkilötunnuksia ei ole käytettävissä, ilmoitetaan luokkaan kuuluvien laitosten nimet. Jos laitosluokkia on useampi kuin yksi, jokaisesta luokasta täytetään oma raporttinsa.] Syyt vapautuksen myöntämiseen ottaen huomioon direktiivin 2014/59/EU 4 artiklan 8 kohdassa säädetyt asianmukaiset perusteet Keskusyhteisöön kuuluvat laitokset, jotka on kansallisessa lainsäädännössä kokonaan tai osittain vapautettu vakavaraisuusvaatimuksista asetuksen (EU) N:o 575/2013 10 artiklan mukaisesti [Esittäkää tässä kohdassa kuvaus [laitosluokan/laitosten] ominaisuuksista.] Laitokset, jotka kuuluvat laitosten suojajärjestelmään (1) Jos tässä taulukossa esitettyjen määritelmien mukaisia indikaattoriarvoja ei ole saatavilla sen vuoksi, että soveltamisalaan kuuluvat asianomaiset yhteisöt eivät tee kansainvälisten tilinpäätösstandardien (IFRS-standardien) mukaisia tilinpäätöksiä eikä niihin sovelleta taloudellisen informaation raportointia koskevia vaatimuksia (FINREP-vaatimuksia), toimivaltaisten viranomaisten ja kriisinratkaisuviranomaisten olisi käytettävä niiden tilalla asianmukaisia vastaavia arvoja. Siinä tapauksessa toimivaltaisten viranomaisten ja kriisinratkaisuviranomaisten on varmistettava, että kyseiset vastaavat arvot selitetään asianmukaisesti ja että ne vastaavat mahdollisimman hyvin tämän taulukon määritelmiä. (2) Tässä taulukossa esitettävät ”kokonaisvarat” on laskettava maailmanlaajuisesti noudattamalla FINREP-vaatimuksia (IFRS-standardit tai yleisesti hyväksytyt kirjanpitoperiaatteet [GAAP]) – F 01.01, rivi 380, sarake 010. (3) Tässä taulukossa ”pankkienväliset velat” on laskettava maailmanlaajuisesti FINREP-vaatimusten (IFRS tai GAAP) mukaisesti → F 20.06, rivit 020 + 030 + 050 + 060 + 100 + 110, sarake 010, Kaikki maat (z-akseli). (4) Tässä taulukossa ”pankkienväliset saamiset” on laskettava maailmanlaajuisesti FINREP-vaatimusten (IFRS tai GAAP) mukaisesti → F 20.04, rivit 020 + 030 + 050 + 060 + 110 + 120 + 170 + 180, sarake 010, Kaikki maat (z-akseli). (5) Tässä taulukossa ”liikkeessä olevat velkapaperit” on laskettava maailmanlaajuisesti FINREP-vaatimusten (IFRS tai GAAP) mukaisesti → F 01.02, rivit 050 + 090 + 130, sarake 010. (6) Tässä taulukossa ”OTC-johdannaisten arvo (nimellinen)” on laskettava maailmanlaajuisesti FINREP-vaatimusten (IFRS) mukaisesti → F 10.00, rivit 300 + 310 + 320, sarake 030 + F 11.00, rivit 510 + 520 + 530, sarake 030 tai FINREP-vaatimusten (GAAP) mukaisesti → F 10.00, rivit 300 + 310 + 320, sarake 050 + F 11.00, rivit 510 + 520 + 530, sarake 030. (7) Tässä taulukossa ”oikeudenkäyttöalueiden rajat ylittävät velat” on laskettava maailmanlaajuisesti FINREP-vaatimusten (IFRS tai GAAP) mukaisesti → F 20.06, rivit 010 + 040 + 070, sarake 010, Kaikki maat, paitsi kotimaa (z-akseli). Huom. Laskettavassa arvossa ei pitäisi ottaa huomioon i) kustannuspaikan sisäisiä velkoja ja ii) ulkomaisten sivuliikkeiden ja tytäryritysten velkoja samassa vastaanottavassa maassa oleville vastapuolille. (8) Tässä taulukossa ”oikeudenkäyttöalueiden rajat ylittävät vaateet” on laskettava maailmanlaajuisesti FINREP-vaatimusten (IFRS tai GAAP) mukaisesti → F 20.04, rivit 010 + 040 + 080 + 140, sarake 010, Kaikki maat, paitsi kotimaa (z-akseli). Huom. Laskettavassa arvossa ei pitäisi ottaa huomioon i) kustannuspaikan sisäisiä saamisia ja ii) ulkomaisten sivuliikkeiden ja tytäryritysten saamisia samassa vastaanottavassa maassa olevilta vastapuolilta.